Проявява се в състава на сборния отряд с командир полковник Алексей Жеребков при първото превземане на Ловеч на 5 юли 1877 г. Награден е с орден „Свети Владимир“ IV степен с мечове и бант. Отличава се при третата атака на Плевен и в действията на Ловешко-Севлиевския отряд с командир генерал-лейтенант Павел Карцов за овладяването на Тетевен. Награден е с орден „Света Ана“ III степен с мечове и бант.